Държавен вестник, бр. 86, 2012 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  86
(2) С оглед на безопасността и удобство­
то съоръженията по ал. 1 се осигуряват със 
собствена пътна връзка. 
Раздел II
Перон за ремонт и обслужване
Чл. 738. (1) Перонът за обслужване и 
ремонти е с такива размери и брой на мес­
тостоянките, позволяващи паркирането на 
очаквания брой въздухоплавателни средства 
за товарене/разтоварване и ремонти. 
(2) Минималният размер на перона за 
ремонт и обслужване е 1000 кв. м.
Раздел III
Хангари
Чл. 739. (1) Хангарите, използвани за въз­
духоплавателни средства с наземно базиране, 
следва да са приспособени за използване от 
въздухоплавателни средства с морско базиране. 
(2) Хангарите задължително имат функци­
онална и редовна връзка със съоръженията 
за изтегляне и местостоянките. 
Чл. 740. Хангарите е необходимо да са от­
делени от административните сгради с оглед 
да се предотвратят аварии при движението 
на въздухоплавателните средства. 
Чл. 741. Обслужващата и складовата зона 
са разположени съобразно перона по такъв 
начин, че въздухоплавателното средство да се 
премества от хангара, без да е необходимо 
да се разместват паркираните въздухоплава­
телни средства. 
Чл. 742. Складовите и обслужващите хан­
гари се разполагат по начин, че трасето/пътят 
за доставката на материали и достъпът на 
обслужващия персонал да не пресича трасе­
то/пътя на движещите се въздухоплавателни 
средства.
Чл. 743. (1) Когато брегът е стръмен, може 
да се използва релсов път, за да се изтегли 
въздухоплавателното средство от водата. 
(2) Релсовият път се състои от двойка релси 
лек тип върху носеща конструкция, която е 
поставена в наклонено положение към водата. 
(3) Наклонът на релсите е 8:1 или по-
стръмен.
(4) Когато наклонът е под 8:1, реверсивна 
лебедка, снабдена с непрекъснато въже, връща 
платформата на равнището на водата.
Чл. 744. (1) Когато се използва релсов път 
във водата, той се поставя над ниските води 
така, че платформената количка да е на много 
ниска височина с оглед свободното рулиране 
на въздухоплавателното средство. 
(2) Платформа с широчина 6 m и с дължи­
на от 6 до 9 m, с наклон от 7:1 или 8:1 може 
да приема различни по размер хидроплани. 
(3) Носовата част на платформата следва 
да е спусната на 1,2 m под линията на ни­
ските води. 
Раздел IV
Товароподемно оборудване
Чл. 745. (1) За изтегляне на въздухоплава­
телно средство от водата се използват товаро­
подемни механизми като кранове със стрела, 
мачтови кранове или вишки с тежести. 
(2) Съоръженията по ал. 1 са необходими, 
когато инсталациите се изграждат по проте­
жението на високи кейове, подпорни стени 
или дълбок канал.
Чл. 746. (1) Товароподемното оборудва­
не следва да има капацитет за повдигне на 
бруто товар, който е три пъти по-тежък от 
максималната маса на обслужваното въздухо­
плавателно средство. 
(2) Въжените и лентовите такелажи са 
необходими за издигането на въздухопла­
вателно средство, което не е оборудвано с 
такелажни уши. 
Г л а в а  с е д е м д е с е т  и  ш е с т а
ЗАКОТВЯНЕ, СВЕТЛИННА СИГНАЛИЗА­
ЦИЯ, МАРКИРОВКА И ЗАРЕЖДАНЕ С 
ГОРИВО
Раздел I
Закотвяне, котви
Чл. 747. Котвите се различават по тяхната 
маса и форма в зависимост от предвижданото 
използване и дънните условия. 
Чл. 748. (1) За нормалните дъна, като 
пясък, глина и други подобни материали, се 
използват котви, които ще се зариват. 
(2) За шисти, гладки скали или други твърди 
дъна се използва по-тежка котва. 
(3) При нормални условия чугунена или 
стоманена котва от 2,5 до 4,5 kg е достатъч­
на за временно или аварийно закотвяне на 
въздухоплавателното средство. 
Чл. 749. Масата на котвите на постоянна 
маркировка или на светещи шамандури е не 
по-малка от 100 kg, когато са потопени. 
Чл. 750. Масата на котвите на шамандура 
за акостиране за малки въздухоплавателни 
средства е не по-малка от 275 kg, когато са 
потопени под вода, както и да не се местят 
по дъното.
Чл. 751. Котва за въздухоплавателно сред­
ство с брутна маса до 6800 kg се изготвя от 
два широки стоманени цилиндъра или дървени 
варели, напълнени с бетон и свързани със 
здрава стоманена тръба с диаметър 5 – 7,5 cm, 
брутната маса на тази котва е приблизително 
1000 kg, а масата є след потапяне е около 
600 kg. 
Чл. 752. Котва от един варел, изготвена 
по посочения по-горе начин, е подходяща 
за закотвянето на малки въздухоплавателни 
средства. 
Чл. 753. За голямо въздухоплавателно 
средство са необходими три цилиндъра или 
бетонни блокови конструкции, свързани по­
между си с подсилващи анкери.